Diari Oficial de la Generalitat Valenciana


Sumari del DOGV 7496, del 31-03-2015 (2015/2761)

DECRET 35/2015, de 27 de març, del Consell, de convocatòria d'eleccions a entitats locals menors de la Comunitat Valenciana.
----------------------------------------------------------------------------------------------------------------------------

### Dades del document

Número de DOGV
:   7496

Data del DOGV
:   31-03-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2761


Data del document
:   27-03-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Decret

Descriptors 

:   * Conselleria de Governació i Justícia
    * Conselleria de Presidència i Agricultura, Pesca, Alimentació i Aigua
    * legislació
    * eleccions locals
    * campanya electoral

DECRET 35/2015, de 27 de març, del Consell, de convocatòria d'eleccions a entitats locals menors de la Comunitat Valenciana. [2015/2761]  
L'article 199.1 de la Llei Orgànica 5/1985, de 19 de juny, del Règim Electoral General, establix que el règim electoral dels òrgans de les entitats locals d'àmbit territorial inferior al municipi serà el que establisquen les lleis de les comunitats autònomes.  
La Llei 8/2010, de 23 de juny, de la Generalitat, de Règim Local de la Comunitat Valenciana, regula en el títol IV les entitats locals menors, i establix en l'article 66 que l'elecció dels membres dels òrgans de govern es regirà pel que disposa la normativa de règim electoral general, d'acord amb les especialitats establides en l'article esmentat, i es durà a terme en el mateix acte que les eleccions municipals.  
  
De conformitat amb l'anterior, i amb la normativa aplicable en matèria de règim electoral general, resulta necessària la convocatòria d'eleccions a les entitats locals menors de la Comunitat Valenciana que, amb este caràcter, consten inscrites en el Registre d'Entitats Locals de la Comunitat Valenciana, per a la seua celebració el dia 24 de maig de 2015.  
Per això, a proposta del conseller de Presidència i Agricultura, Pesca, Alimentació i Aigua i del conseller de Governació i Justícia i amb la deliberació prèvia del Consell, en la reunió del dia 27 de març de 2015,  
  
DECRETE  
  
Article 1. Convocatòria i data de celebració de les eleccions  
Es convoquen eleccions als òrgans de govern de les entitats locals menors que figuren en l'annex per al dia 24 de maig de 2015.  
  
Article 2. Nombre de membres de la junta veïnal  
El nombre de membres de la junta veïnal de cada entitat local menor serà determinat, en funció de la seua població, per la junta electoral de zona corresponent, que en el termini de set dies naturals des de la seua constitució es publicarà en el butlletí oficial de la província segons el seu àmbit d'actuació territorial.  
  
Article 3. Duració de la campanya electoral  
La campanya electoral tindrà una duració de 15 dies, i començarà a les zero hores del dia 8 de maig de 2015 i finalitzarà a les vint-i-quatre hores del dia 22 de maig de 2015.  
  
Article 4. Règim jurídic  
Les eleccions convocades per este decret es regiran pel que disposa la normativa de règim electoral general, d'acord amb les especialitats establides en la Llei 8/2010, de 23 de juny, de la Generalitat, de Règim Local de la Comunitat Valenciana.  
  
  
DISPOSICIÓ FINAL  
  
Única. Efectes  
Este decret tindrà efectes des del mateix dia que es publique en el Diari Oficial de la Comunitat Valenciana.  
  
València, 27 de març de 2015  
  
El president de la Generalitat,  
ALBERTO FABRA PART  
  
El conseller de Presidència i Agricultura, Pesca, Alimentació i Aigua,  
JOSÉ CÍSCAR BOLUFER  
  
El conseller de Governació i Justícia,  
LUIS SANTAMARÍA RUIZ  
ANNEX  
ENTITATS LOCALS MENORS DE LA COMUNITAT VALENCIANA  
  
Província Municipi Entitat local menor  
Alacant Alcalalí La Llosa de Camacho  
Alacant Dénia La Xara  
Alacant Dénia Jesús Pobre  
Castelló La Pobla de Benifassà Ballestar  
València Alzira La Barraca d'Aigües Vives  
València Sueca El Perelló  
València Sueca Mareny de Barraquetes